

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-1583-С/21-1, С.В.

Датум: 10.12.2021. године

**OO СДС ЧАЈНИЧЕ**

**Н/Р Д. С.**

**73 280 ЧАЈНИЧЕ**

**МИШЉЕЊЕ**

Д. С. обратио се Републичкој комисији за утврђивање сукоба интереса у органима власти Републике Српске са упитом број 02-1583-9/21 од дана 27.08.2021 године за тумачење евентуалног сукоба интереса у случају Павла Тупеша који обавља функцију одборника СО Чајниче и ради на привремено повременим пословима у Пореској управи, подручни центар Источно Сарајево.

Сходно члану 4. тачка а) алинеја трећа Закона о спречавању сукоба интереса у органима власти Републике Српске („Службени гласник Републике Српске“, број 73/08, 52/14), одборник у јединици локалне самоуправе је функционер на којег се односе одредбе Закона о спречавању сукоба интереса у органима власти Републике Српске.

Чланом 9. Закона о спречавању сукоба интереса у органима власти Републике Српске   
прописано је сљедеће:   
„Осим ако је одредбама овог закона прописано другачије, изабраним представницима,   
носиоцима извршних функција и савјетницима забрањено је:   
а) примити или захтјевати поклон, или обећање поклона или друге вриједности ради   
обављања јавне функције;   
**б) примити додатну накнаду за извршавање послова у дјелокругу јавних функција;**в) тражити, прихватити или примити вриједност или услугу ради гласања о било којем   
питању или утицати на одлуку неког органа или лица;   
г) обећати запослење или неко друго право у замјену за поклон или обећање поклона;   
д) привилеговати лица ради страначког или другог опредјељења или због поријекла,   
личних или породичних веза;   
ђ) одбити увид у своје финансијско стање, на захтјев надлежног органа;   
ж) утицати на добивање послова или наруџби од органа власти у циљу стицања   
материјалне или нематеријалне користи за себе или другога;   
з) користити повлашћене информације о раду органа власти ради личне користи или   
користи других лица и   
и) на други начин користити свој положај, како би утицали на одлуке законодавне,   
извршне или судске власти, те тако постигли личну корист или корист других лица, неку   
повластицу или право, закључили правни посао или на други начин интересно погодовали   
себи или другом лицу.   
Рад на привремено и повременим пословим у предметном случају, представља кршење члана 9. тачка б) Закона о спречавању сукоба интереса у органима власти Републике Српске, односно постоји неспојивост између обављања функције одборника СО Чајниче и рада на привремено повременим пословима у Пореској управи, подручни центар Источно Сарајево.

ПРЕДСЈЕДНИЦА КОМИСИЈЕ

Обренка Слијепчевић

Доставити:

1. ОО СДС Чајниче, н/р Д. С.
2. У спис предмета;
3. а. а