

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-1831-С/21-1, О.С.

Датум: 10.12.2021. године

**ПАВЛЕ ТУПЕША**

**73280 ЧАЈНИЧЕ**

**ПРЕДМЕТ: Мишљење, доставља се,-**

Републичка комисија за утврђивање сукоба интереса у органима власти Републике Српске (у даљем тексту: Комисија), дана 18.11.2021.године запримила је упит Павла Тупеше, одборника у Скупштини општине Чајниче. Именовани се обратиo Комисији ради добијања одговора да ли се налази у сукобу интереса јер обавља функцију одборника у Скупштини општине Чајниче, а засновао је и радни однос на одређено вријеме у Пореској управи Републике Српске.

Републичка комисија за утврђивање сукоба интереса у органима власти Републике Српске, у складу са чланом 16. став 4. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) дала је следеће мишљење:

Пореска управа је сходно члану 32. Закона о републичкој управи („Службени гласник Републике Српске“, број 115/18) републичка управа.

Чланом 11. став 1. Закона о пореском поступку Републике Српске („Службени гласник Републике Српске“ број: 78/20) прописано је да се на радноправни статус запослених у Пореској управи примјењују прописи којим се уређују радни односи у републичким органима управе.

Сукоб интереса у конкретном случају је третиран Закона о државним службеницима („Службени гласник Републике Српске“ број: 118/08, 117/11, 37/12 и 57/16) који у члану 23. став 1. прописује да:

“ Државни службеник не смије обављати дужности, активности или бити у положају који доводи до сукоба интереса са његовим службеним дужностима, а нарочито...

в) обављати функцију одборника или посланика, нити извршну функцију у органима власти Републике и јединица локалне самоуправе“.

Сходно наведеном постоји неспојивост у обављању функције изабраног представника и радног односа у Пореској управи Републике Српске.

Овакав став Комсије потврђен је и Рјешењем Комисије за жалбе, број: 01-117-3/21 од 05.10.2021. године.

ПРЕДСЈЕДНИЦА КОМИСИЈЕ

Обренка Слијепчевић

Доставити:

1. Павле Тупеша
2. У спис предмета
3. a/a.