

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-1746-С/21-1, О.С.

Датум: 10.12.2021. године

**Предмет:** Мишљење, доставља се

Републичка комисија за утврђивање сукоба интереса у органима власти Републике Српске (у даљем тексту: Комисија) је 28.10.2021. године запримила захтјев за давање мишљења о постојању сукоба интереса за Горана Обрадовића, одборника у Скупштини општине Чајниче. Наводи се да је именовани одборник у Скупштини општине Чајниче и да је истовремено запослен у општинској управи Чајниче као службеник.

Сходно наведеном, Kомисија, на основу члана 16. став 4. Закона о спречавању сукоба интереса у органима власти Републике Српске („Службени гласник Републике Српске“, бр. 73/08 и 52/14) даје следеће мишљење:

Чланом 1. став 1. Закона о спречавању сукоба интереса у органима власти Републике Српске прописано је да се овим законом уређују посебне обавезе изабраних представника, носилаца извршних функција и савјетника у органима власти Републике Српске и јединица локалне самоуправе у обављању јавне функције, а у циљу спречавања сукоба интереса.

Чланом 4. под а) Закона о спречавању сукоба интереса у органима власти Републике Српске, прописано је да се „изабраним представницима“ сматрају: народни посланици у Народној скупштини РС, делегати у Вијећу народа РС и одборници у скупштинама јединица локалне самоуправе.

Према члану 45. Закона о службеницима и намјештеницима у органима јединице локалне самоуправе („Службени гласник Републике Српске“, бр. 97/16), предвиђено је да службеник не може обављати дужности, активности или бити на положају који су неспојиви са његовим службеним дужностима. Службеник не може: …3) **обављати функцију одборника у скупштини јединице локалне самоуправе**, **нити извршну функцију у органима власти Републике** (сам термин у јединици локалне самоуправе, не говори о истој јединици локалне самоуправе*).*

Сходно горе наведеном члану постоји неспојивост, те се лице налази у сукобу интереса сходно члану 10. Закона о спречавању сукоба интереса у органима власти Републике Српске.

ПРЕДСЈЕДНИЦА КОМИСИЈЕ

Обренка Слијепчевић

Доставити:

1. Равногорски покрет Чајниче
2. На интернет сајт Комисије
3. У спис предмета