

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, БањаЛука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-1833-С-4/21-1, О.С.

Датум: 10.12.2021. године

На основу члана 13. став 1, члана 15. под а) Закона о спречавању сукоба интереса у органима власти Републике Српске („Службени гласник Републике Српске“, број: 73/08, 52/14), члана 115. и 210. Закона о општем управном поступку („Службени гласник Републике Српске“ број: 13/02, 87/07, 50/10 и 66/18), Републичка комисија за утврђивање сукоба интереса у органима власти Републике Српске (у даљем тексту: Комисија), на сједници одржаној дана 10.12.2021. године, у предмету против Милоша Миловановића је донијела

**З А К Љ У Ч А К**

Предмети: 1) број: 02-1833-С-4/21, О.С. од 19.11.2021. године, у дијелу који се односи на утврђивање постојања сукоба интереса одборника у Скупштини општине Сребреница Милоша Миловановића, 2) број: 02-1850-С/21, О.С. од 26.11.2021. године, који се односи на утврђивање постојања сукоба интереса одборника у Скупштини општине Сребреница Милоша Миловановића,

због истог чињеничног стања и истог правног основа, спајају се у јединствен поступак, те ће се водити један поступак под бројем: 02-1833-С-4/21, О.С.

**О б р а з л о ж е њ е**

Дана 19.11.2021. године Републичка комисија за утврђивање сукоба интереса у органима власти Републике Српске (у даљем тексту: Комисија) је запримила иницијативу за утврђивање сукоба интереса изабраног представника у Скупштини општине Сребреница, Милоша Миловановића и протоколисала под бројем: 02-1833-С-4/21, О.С.

Иницијативу је поднио Ћамил Дураковић, одборник у Скупштини општине Сребреница.

У поменутој иницијативи се наводи да је Милош Миловановић, одборник Скупштине општине Сребреница изабран на ову функцију на прошлим локалним изборима. У иницијативи се даље наводи да је Милош Миловановић истовремено одборник али и директор Комуналног предузећа „Полет“ Сребреница чији је оснивач Општина Сребреница, чиме је директно у сукобу интереса.

Дана 26.11.2021. године Комисија је запримила и од В. С. иницијативу за утврђивање сукоба интереса против Милоша Миловановића, одборника у Скупштини општине Сребреница, и протоколисала под бројем: 02-1850-С/21, О.С.

У иницијативи се наводи да је Милош Миловановић, одборник у Скупштини општине Сребреница и в.д директора Комуналног предузећа „Полет“ а.д. Сребреница те да наведену дужност обавља без престанка већ двије године и то са ССС иако је за ово радно мјесто тј. директора потребно минимално ВСС.

У иницијативи се даље наводи да предсједник Надзорног одбора Комуналног предузећа „Полет“ а.д. Сребреница потписао Одлуку о именовању истог на позицију в.д. директора, која није у складу са Законом и Статутом предузећа, те одбија већ двије године да распише конкурс за избор директора у складу са Законом и Статутом и тиме омогућава противправну имовинску корист в.д. директора, који је себи исплаћивао плате и друге накнаде по коефицијенту за ВСС чиме је проузроковао штету предузећу за велика финансијска средства.

Како је у питању исто лице против којег се подносе иницијативе, исто чињенично стање и исти правни основ, сходно члану 115. Закона о општем управном поступку, Комисија доноси овај Закључак о спајању наведених поступака, те ће се водити један јединствени поступак под бројем: 02-1833-С-4/21, О.С. за утврђивање постојања сукоба интереса за одборника у Скупштини општине Сребреница Милоша Миловановића.

На овај Закључак странке имају право посебне жалбе.

Поука о правном средству: ПРЕДСЈЕДНИЦА КОМИСИЈЕ

Против овог Закључка може се изјавити посебна Обренка Слијепчевић

жалба Комисији за жалбе у року од 15 (петнаест)

дана од дана пријема овог Закључка. Жалба се

подноси путем ове Комисије.

Доставити:

1. Скупштина општине Сребреница, н/р одборника Ћамила Дураковића
2. Скупштина општине Сребреница, н/р одборника Милоша Миловановића
3. В. С.
4. У спис предмета број: 02-1833-С-4/21, O.С.